ตลาดร่วมด้วยช่วยญี่ปุ่น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 17 มี.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 17 มี.ค. 2554 
...หุ้นไทยฟื้นไม่แรงแต่ไม่ลงต่ำกว่า 1,000 จุด ปิด 1,008.13 จุด บวก 5.03 จุด มูลค่าซื้อขาย 29,065 ล้านบาท ...ต่างชาติขายสุทธิ 1,778 ล้านบาท 
...ตลาดหุ้นเอเชียและยุโรปผงกหัวฟื้นตัวได้ตามตลาดหุ้นญี่ปุ่น ที่พลิกกลับเป็นบวกเฉียด 500 จุด ผลกระทบจากสึนามิและสารกัมมันตรังสีรั่ว ไม่ได้เลวร้ายลงกว่านี้ หลังจากธนาคารกลางญี่ปุ่นอัดฉีดเม็ดเงินมหาศาลเข้าระบบ ขณะนี้ราวๆ 3 แสนล้านเหรียญสหรัฐ ค่ายรถยนต์บางแห่งเริ่มเปิดโรงงาน 
...ตลาดหุ้นไม่ตัดเหตุการณ์เรียกร้องประชาธิปไตยในตะวันออกกลางและแอฟริกา ที่ทวีความรุนแรงมากขึ้นลามเข้าบาห์เรน ถึงขั้นประกาศภาวะฉุกเฉิน 
...บิ๊ก บล.ฟินันเซียไซรัส เดินแจกหลอดดูดจ๊วบๆ โบรกเกอร์ขนาดใหญ่โปรดระวังโดนดูด ความรู้สึกนี้ต้องถามโบรกเกอร์ขนาดกลางแถวสีลม สะท้านถูกดูดแรงถึง 3 สาขา 
...“ประภา ปูรณโชติ” ข้ามห้วยมารับเก้าอี้เอ็มดี บลจ.เอ็มเอฟซี (MFC) เปิดตัวอย่างเป็นทางการที่ไม่ธรรมดา ประกาศเพิ่มทรัพย์สินกองทุนปีนี้โต 30% แตะ 3.3 แสนล้านบาท 
...สตาร์ ซานิทารีแวร์ (STAR) และไลท์ติ้ง แอนด์ อีควิปเมนท์ (L&amp;E) ขนสินค้าตกแต่งบ้าน ร่วมงาน โฮมโปร เอ็กซ์โป ครั้งที่ 13 ระหว่าง 18-27มี.ค.นี้ ที่อิมแพ็ค เมืองทองธานี 
...มูลนิธิตลาดหลักทรัพย์อนุมัติเงินช่วยเหลือญี่ปุ่น 10 ล้านเยน เพื่อสัมพันธภาพที่มีต่อกันมาเนิ่นนาน